
Ministru kabineta rīkojums Nr. 907
Rīgā 2024. gada 29. oktobrī (prot. Nr. 46 84. §)
Par prioritārā pasākuma finansējuma novirzīšanu citiem mērķiem
· 1. Atbalstīt finansējuma pārdali Ārlietu ministrijas budžeta ietvaros 2024. gadā no prioritārā pasākuma "Pabalstu un kompensāciju nodrošinājuma palielināšana par dienestu ārvalstīs kvalitatīvai Latvijas nacionālo drošības un ekonomisko interešu aizstāvībai" 912 184 euro apmērā Ārlietu ministrijas Centrālā aparāta un Latvijas Republikas diplomātisko un konsulāro pārstāvniecību telpu drošības sistēmu uzlabošanai un apkopei, remontdarbu veikšanai un materiāltehniskajam nodrošinājumam.
· 2. Ārlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

